– Oslo Frp har vært forkjemper for sprøyterom i Oslo, og støtter dette tiltaket. Vi vil også at man skal kunne røyke heroin der, sier førstevara til Oslo bystyre, Aina Stenersen, til Dagsavisen.

LES OGSÅ: Søker rusallianse med Ap

Tettere kontakt

I dag finnes det kun ett sprøyterom i Norge.

– Det er veldig bra fordi det gir flere narkomane tettere kontakt med hjelpeapparatet. Helsedirektoratet har også anbefalt røyking av heroin framfor injisering, ettersom dette er vesentlig mindre skadelig enn injisering, sier hun.

Motargumentet har ofte vært at åpning av sprøyterom kan ses som et langt skritt i retning av å legalisere narkotikamisbruk og til og med narkotikaomsetning, uten at det er meningen, og uten at lover forandres.

Følg Dagsavisen på Facebook og Twitter!

Holder ikke

– Dette argumentet holder ikke mener jeg, og er ikke faglig forankret, sier hun videre.

– Så vidt meg bekjent, så har det ikke forekommet et eneste overdosedødsfall i noen av de ca. 100 brukerrommene som finnes rundt omkring i verden, sier hun.

LES OGSÅ: Seiret om heroin